als_Latn dik_Latn ron_Latn
Komuna miratoi 25 vendime, të cilat përmirësojnë cilësinë e jetesës së qytetarëve.
Në mbledhjen konsultative të kryetarit të komunës me drejtorët e drejtorive komunale në bazë të diskutimeve dhe kërkesave të dikastereve te ndryshëm u morën këto vendime:
Në vijim japim vendimet e aprovuara:
Në këtë mbledhje u vendos që të shpallet tenderi për ndërtimin e kanalizimit në fshatin Gorozhup dhe në fshatin Planej, si dhe rritja e kapaciteteve të ujit të pijes në fshatin Zhur.
U lejua shpallja e tenderit për furnizim me zhavorr për rrugët e paasfaltuara të Komunës së Prizrenit.
Kryetari i komunës aprovoi lejimin e shpalljes së tenderit për mirëmbajtjen e rrugëve lokale të ndërtuara me elemente të betonit dhe ndërtimin e trotuareve.
Drejtoria e arsimit kërkoi dhe mori aprovim për kryerjen e punimeve në infrastrukturën e objekteve shkollore me participim me donator.
Do të hapet tenderi për renovimin e nyjeve sanitare në gjimnazin “Gjon Buzuku” në Prizren.
Komuna do të mbuloj shpenzimet e udhëtimit për nxënësit udhëtar të disa shkollave të Komunës sonë.
Edhe këtë vit do të realizohet projekti “Vizitat shëndetësore sistematike” në SHFMU të Komunës së Prizrenit.
Në këtë takim u aprovua shpallja e tenderit për blerje të pajisjeve medicinave, laboratorike –autoanlajzer dhe pajisje tjera për nevojat e shërbimeve shëndetësore.
Komuna aprovoi shpalljen e tenderit për mirëmbajtjen dhe renovimin e komplekseve memoriale të luftës së UÇK-së, shpalljes së tenderit për furnizim me kompjuter dhe printer për nevojat e Komunës dhe tenderin për larjen e jashtme dhe të brendshme të auto veturave të Komunës.
Ne këtë takim u lejua shpallja e tenderit për furnizim me material ndërtimor për meremetimin dhe ndërtimin e disa shtëpive të familjeve skamnore.
Po ashtu u vendos lejimi i mjeteve financiare për familjet strehuese.
Komuna vendosi të lejoj shpalljen e tenderit për dezinfektimin, dezinsektimin dhe deratizimin e qytetit, shpalljen e tenderit për riparimin e rrugëve fushore dhe shpalljen e tenderit për ndërtimin e kanalit për ujitje e tokave bujqësore -“Arat e Gurrës” në Zhur.
Sot u lejua e shpallja e tenderit për mirëmbajtjen e Ueb faqes-Prizreni 360 shkallë dhe hartimin e projektit për ndërtimin e rrugës nga Qendra “Evropa” deri te porta hyrëse në kalanë e Prizrenit.
Po ashtu u miratua propozimi i drejtorisë për kulturë, rini dhe sport për lejimin e zhvillimit të procedurave tenderuese (për KB “Bashkimi”), me qëllim të realizimit të projektit: “Politikat zhvillimore të kulturës, rinisë dhe sportit”.
Komuna miratoi edhe propozimin e Njësisë për të Drejtat e Njeriut për shpalljen e tenderit për botimin e broshurës “Gruaja në fokus”.
als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn